laion/Wikipedia-Exotic huggingface dataset:
פרנקלין מקוויי

פרנקלין מקוויי (באנגלית: Franklin MacVeagh;‏ 22 בנובמבר 1837 – 6 ביולי 1934) היה פוליטיקאי, עורך דין ובנקאי אמריקאי, שכיהן כמזכיר האוצר של ארצות הברית בממשלו של הנשיא ויליאם הווארד טאפט. פרנקלין מקוויי נולד בפיניקסוויל, פנסילבניה למייג'ור ג'ון מקוויי ולרעייתו מרגרט לבית לינקולן. אחיו, ויין מקוויי היה התובע הכללי של ארצות הברית בממשליהם של הנשיאים ג'יימס גרפילד וצ'סטר ארתור. ב-1858 סיים מקוויי את לימודיו באוניברסיטת ייל, שם הוא היה חבר באחוות הגולגולת והעצמות. ב-1864 הוא סיים את לימודיו בבית הספר למשפטים של אוניברסיטת קולומביה. הוא עבד כמוכר בחנות סיטונאית וכעורך דין. מקוויי היה מתודיסט באמונתו. ב-1868 הוא נשא לאישה את אמילי אימס ולשניים נולדו חמישה ילדים. במשך 29 שנים היה מקוויי חבר מועצת המנהלים של הבנק הלאומי של שיקגו (Commercial National Bank of Chicago). ב-1909 מינה אותו חברו לאחוות הגולגולת והעצמות, הנשיא ויליאם הווארד טאפט, כמזכיר האוצר בממשלו. הוא לא התמודד עם הבעיה הקשה של הרפורמה המוניטרית, והותיר אותה לוועדה ההמוניטרית הלאומית שהוקמה על פי חוק אולדריץ'-ורילנד משנת 1908. עם זאת הוא הדגיש את הצורך הדחוף ברפורמה בדוח השנתי שלו. הוא זכור בשל חיזוק היעילות והקידום של מחלקת האוצר. הוא ביטל 450 משרות מיותרות, שיקם את שירות המכס של ארצות הברית באמצעות הכנסתן לפעולה של מערכות שקילה אלקטרוניות אוטומטיות והנהגתם של תשלומי מכס ומיסים באמצעות המחאות בנקאיות. הוא גם היה מעורב ביצירתו של הניקל באפלו. ביתו בוושינגטון די. סי. נבנה בשנים 1910–1911 ותוכנן על ידי האדריכל הנודע נייתן וייאת'. כיום שוכן במבנה זה המכון לתרבות מקסיקו של שגרירות מקסיקו בארצות הברית. בבעלותו גם הייתה אחוזת קיץ בדבלין שבניו המפשייר, שרשומה כיום במרשם הלאומי של מקומות היסטוריים וידועה בשם נולווד. פרנקלין מקוויי נפטר בשיקגו ב-6 ביולי 1934 בגיל 96 ונטמן בבית הקברות גרייסלנד שבעיר. מדיה וקבצים בנושא פרנקלין מקוויי בוויקישיתוף פרנקלין מקוויי באתר מחלקת האוצר של ארצות הברית (באנגלית) פרנקלין מקוויי, באתר "Find a Grave" (באנגלית) Robbins, Alexandra (2002). Secrets of the Tomb: Skull and Bones, the Ivy League, and the Hidden Paths of Power. Boston: Little, Brown, p. 182. Rice on History profiles for Nomination by Secretary of the Treasury Franklin MacVeagh אתר המכון "NRHP nomination for Knollwood". National Park Service.
פרס באפט"א לטלוויזיה לסדרה הקומית הטובה ביותר

פרס באפט"א לטלוויזיה לסדרה הקומית הטובה ביותר מוענק מדי שנה כחלק מפרסי האקדמיה הבריטית לטלוויזיה. עד לשנת 2015 נקרא הפרס בשם "פרס באפט"א לטלוויזיה לקומדיית המצבים הטובה ביותר". הפרס הוענק בין השנים 1973 ל-1980. אחר כך חולק הפרס מדי שנה החל משנת 2000. בין השנים 1981 ל-1999, הפרסים לקומדיות מצבים היו כלולים בקטגוריית התוכנית או הסדרה הקומית הטובה ביותר. "BAFTA TV 2021: Nominations for the Virgin Media British Academy Television Awards and British Academy Television Craft Awards". www.bafta.org (באנגלית). 2021-04-28. נבדק ב-2021-04-28.
מסוף החמישה

מסוף החמישה, הידוע גם כ"מסוף בית רבקה" הוא מסוף אוטובוסים, הממוקם ליד בית החולים בית רבקה, הממוקם ברחוב החמישה בפתח תקווה. השירות מן המסוף דל יחסית. מקרא סימנים: ♿-אוטובוס עירוני נגיש 🔁 - קו סיבובי
סוקולינאיה גורה

נפת סוקולינאיה גורה (ברוסית: район Соколиная Гора, מילולית: נפת "גבעת הבזים") היא נפה במחוז המזרחי של העיר הפדרלית מוסקבה שברוסיה. שטחה הוא 7.8441 קמ"ר ואוכלוסייתה מונה 92,337 תושבים (2020). השטח סופח לעיריית מוסקבה בשנת 1917 והנפה הוקמה בשנת 1991. ייחודו של המקום טמון בריכוז חברות של ענפים שונים בשטח הנפה. למעלה מ-90 חברות תעשייתיות של הנדסת מכונות ועבודות מתכת נמצאים בו. 39.8% מכלל המועסקים בחברות בענף הייצור של המחוז המזרחי עובדים בחברות של הראיון. מרכז העסקים "גבעת הבזים" בכיכר סמיונובסקאיה מקדש דמטריוס של סלוניקי בבלגושה (רו') קולנוע "רודינה" (רו') בניין מרכז מחשוב עיקרי של המינהל המרכזי לסטטיסטיקה חברת מנועי מטוסים "סאליוט" (אנ') תחנת המטרו אלקטרוזאבודסקאיה מדיה וקבצים בנושא סוקולינאיה גורה בוויקישיתוף אתר האינטרנט הרשמי של סוקולינאיה גורה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
כריס ג'ונס

כריסטופר ג'יימס "כריס" ג'ונס הבן (באנגלית: .Christopher James "Chris" Jones Jr;‏ נולד ב-14 באפריל 1993) הוא כדורסלן אמריקאי בגובה 1.88 מטרים, המשחק בעמדת הרכז בוולנסיה. ג'ונס נולד בגרלנד, במכללות הוא שיחק במכללת צפון טקסס מדיוויז'ן 1 כשהוא מדורג שלישי בכל הזמנים של המכללה, משם עבר למכללת אנג'לו סטייט (טקסס) מדיוויז'ן 2, שם נבחר שלוש פעמים לשחק ההגנה של המחזור, פעם אחת לשחקן ההתקפה של המחזור, חמישיית העונה וחמישיית ההגנה. לאחר שסיים את שנתו האחרונה ולא נבחר בדראפט 2015 ב-NBA, פתח את עונת 2015/2016 פתח בליגה המונגולית בכדורסל. לאחר מכן, עבר ג'ונס לבזל השווייצרית, שם העמיד ממוצע של 19.75 נקודות, 5.6 ריבאונדים, 4.6 אסיסטים ו-2.3 חטיפות למשחק. בעונת 2017/2018 עבר ג'ונס לבלפיוס מונס-אנו הבלגית, במדיה גם השתתף במסגרת היורופקאפ של פיב"א. בבלגיה רשם ג'ונס בעונתו הראשונה ממוצעים של 13.8 נקודות, 1.6 חטיפות, 4.03 אסיסטים ו-3.66 ריבאונדים, ועונה אחר כך 14.8 נקודות, 4.5 אסיסטים, 3.88 ריבאונדים ו-1.5 חטיפות למשחק. אחרי שנתיים בבלגיה, בעונת 2019/2020 עבר לבורסאספור (אנ'), העולה החדשה לליגת העל הטורקית בכדורסל. ג'ונס סייע לקבוצה להפוך לאחת מהפתעות העונה בטורקיה, כשסיימה במקום העשירי. ב-23 משחקים במדיה הוא רשם 15.3 נקודות, 6.8 אסיסטים ו-3.2 ריבאונדים בממוצע למשחק. במהלך העונה הוא היה מועמד להצטרף למכבי תל אביב, בעקבות הפציעות של נייט וולטרס וג'ון דיברתולומאו, אך העסקה לא יצאה לפועל לאחר שנשיא בורסאספור הטיל וטו על המהלך. ב-16 באוגוסט 2020 הודיעה מכבי תל אביב על החתמתו של ג'ונס לשנה, עם אופציה לשנה נוספת. ב-20 ביולי 2021 חתם ג'ונס בווילרבאן. ב-27 ביוני 2022 חתם בוולנסיה. פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר מכבי תל אביב משה ברדה, ‏סיפור סינדרלה בהתהוות: כריס ג'ונס מגיע להוכיח, באתר ONE‏, 21 ביולי 2020 ‏מכבי תל אביב הכריזה על החתמת כריס ג'ונס: "צעד גדול עבורי", באתר ספורט1, 16 באוגוסט 2020 ‏בית חדש: כריס ג'ונס חתם בווילרבאן, באתר ספורט1, 20 ביולי 2021 Chris Jones, first signing for the men's team for the 2022-23 season, Valenciabasket.com, 27 June 2022 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
ג'ונתן אגודלו

ג'ונתן אלכסנדר אגודלו ולסקס (בספרדית: Jonathan Alexander Agudelo Velásquez) הוא כדורגלן קולומביאני, המשחק בעמדת החלוץ החל את הקריירה המקצוענית שלו במיונאריוס ב-2013, אליה הגיע מהקבוצה החובבנית, לונדו ביו. את הבכורה ערך ב-15 באוגוסט 2013 במשחק הגביע מול ג'וניור ברנקייה, כשמיונאריוס ניצחה 0–2 והמאמן הרנן טורס נתן לו את ההזדמנות להיכנס בדקה ה-64 במקומו של ג'וני רמירס. כעבור יומיים רשם את הבכורה שלו בליגה במשחק מול אונסה קלדס, כאשר נכנס בדקה ה-71 במקומו של מאייר קנדלו. ב-7 בדצמבר 2013, בשלב הפלייאוף של טורניר הפינליססיון, כבש אגודלו את שער הבכורה שלו בבוגרים כשמיונאריוס ניצחה את קלדס 1-3. ב-28 באוגוסט 2014 כבש את שער הבכורה שלו במפעלים הבינלאומיים במשחק מול אוניברסידד ססאר ואייחו מפרו במסגרת הקופה סודאמריקנה. עונתו הטובה ביותר בקבוצה הייתה ב-2015, שבה כבש 10 שערים ב-35 משחקים בכל המסגרות והפך לאחד השחקנים הטובים בקבוצה. לאחר שלא הצליח לשמור על מקומו בהרכב ב-2016 ושיחק רק 8 משחקים, החליט ביולי של אותה שנה לחצות את הכביש ליריבה העירונית, אינדפנדיינטה סנטה פה, עימה חתם לשלוש שנים, אך גם שם מיעט לשחק, ושותף רק ב-6 משחקים ולא כבש. הוא כן היה שותף לזכיית הקבוצה באליפות הליגה. בתחילת 2017 הושאל לקבוצה הקטנה, חגוארס קורדובה, אך גם שם לא הצליח להביא את יכולתו לידי ביטוח, שיחק 7 משחקים ולא כבש. היה נדמה כאילו הביטחון אבד לו ובצעד לא פשוט החליט לרדת לליגה השנייה ולהצטרף לקוקוטה דפורטיבו. בקוקוטה אגודלו החזיר לעצמו את הביטחון, קיבל את הגיבוי מהמאמן והפך לחלוץ המוביל של הקבוצה. בחצי הראשון של העונה כבש 5 שערים ב-10 משחקים, אבל בכל עונת 2018 היה הכובש המצטיין של הקבוצה וכבש 17 שערים ב-32 משחקים, שעזרו לקוקוטה להעפיל לליגה הבכירה. הוא המשיך ביכולתו הטובה גם בליגה הראשונה וכבש 14 שערים ב-36 הופעות כדי לסיים במקום השמיני בטבלה המשוקללת ולהישאר בליגה הראשונה. היכולת הטובה של בקוקוטה לא נעלמה מעיניו של דייגו מראדונה, שאימן באותו הזמן את חימנסיה לה פלאטה וביקש להשאיל את אגודלו. אגודלו שיחק 3 משחקים וכבש גול אחד, לפני שנפצע ובעצם סיים את העונה, בעיקר כי מגפת הקורונה עצרה את הליגה. אגודלו היה אמור לחזור מההשאלה חזרה לקוקוטה, אך מאחר שזו הייתה חייבת לו משכורות ומצבה הכלכלי לא איפשר זאת, הגיע עימם להסכם על סיום חוזהו, מה שהפך אותו לשחקן חופשי. מי שהחתימה אותו על חוזה לשנתיים הייתה הפועל באר שבע. את משחק הבכורה קיים במסגרת מוקדמות הליגה האירופאית מול לאצ'י ב-17 בספטמבר 2020 וכבש את שער השוויון בדקה ה-90, במשחק אותו ניצחה לבסוף באר שבע 1–2. למרות זאת, העונה בישראל הייתה אכזבה עבורו, כאשר שיחק רק 23 משחקי ליגה, רובם כמחליף ולא הצליח לכבוש ולו שער אחד. בתום העונה שוחרר וחתם באגילס דוראדס. אינדפנדיינטה סנטה פה ליגת העל הקולומביאנית (1): 2016 - קלאוסורה גביע סורוגה בנק (1): 2016 קוקוטה דפורטיבו ליגת המשנה הקולומביאנית (1): (אלופת הליגה השנייה 2018) ג'ונתן אגודלו, באתר Transfermarkt ג'ונתן אגודלו, באתר Soccerway ג'ונתן אגודלו, באתר WorldFootball.net ג'ונתן אגודלו, באתר FootballDatabase.eu mynet 14.8.20 אהבה קולומביאנית: ג'ונתן אגודלו מגיע לקרוע רשתות בבאר שבע
קים טוק-הון

קוריאה זהו שם קוריאני; שם המשפחה הוא קים. קים טוק-הון (בקוריאנית: 김덕훈; נולד בשנת 1961) הוא ראש ממשלת קוריאה הצפונית מאז אוגוסט 2020. בנוסף הוא חבר מלא בפוליטביורו של מפלגת הפועלים של קוריאה, המפלגה השלטת בקוריאה הצפונית. שימש בעבר ראש וועדת התקציב בפרלמנט הצפון קוריאני, אספת העם העליונה. בנוסף היה שליח במשלחות שיתוף פעולה עם קוריאה הדרומית. לאחר מכן מונה לסגן ראש הממשלה. במאי 2016 במהלך הקונגרס השביעי של מפלגת הפועלים של קוריאה הוא מונה לחבר הוועד המרכזי של המפלגה. ב-11 באפריל 2019 מונה לחבר ללא זכות הצבעה בפוליטביורו וב-31 בדצמבר של אותה שונה מונה לחבר בעל זכות הצבעה כמו גם סגן ראש המפלגה עם אחריות לאגף פרסונל (כוח אדם). יכול להיות כי קודם הודות לפרשיית שחיתות שחשף בפני המנהיג קים ג'ונג און בפברואר 2020. ב-13 באוגוסט, עם הדיווחים אודות התפרצות נגיף הקורונה בקוריאה הצפונית והצפות שפקדו את חלקה הדרומי של המדינה, הוא מונה לראש ממשלת קוריאה הצפונית (ראש הקבינט) ומונה לחבר בפרזידיום של הפוליטביורו. N.K. leader warns against accepting outside assistance over flood damage due to virus risk ערך זה הוא קצרמר בנושא פוליטיקאים ובנושא קוריאה הצפונית. אתם מוזמנים לתרום לוויקיפדיה ולהרחיב אותו.
יחיאל מיכל טברסקי

הרב יחיאל מיכל טברסקי (טוורסקי) הוא רב, אדמו"ר ומלחין חסידי אמריקני. ראש קהילת בית יהודה במילווקי. ידוע גם כאדמו"ר מהורניסטייפל מילווקי. בנו של רבי יעקב ישראל מהורנוסטייפיל (אנ'). אחיו היה הפסיכיאטר הרב אברהם טברסקי. נולד בשנת ה'תרצ"ט לרבי יעקב ישראל בנו של רבי בן ציון יהודה לייב מהורנוסטייפל, ולדבורה לאה בתו של רבי בן ציון הלברשטאם מבאבוב. אחרי פטירת אביו רבי יעקב ישראל ששימש כאדמו"ר מהורנוסטייפל במילווקי מונה רבי מיכל כממשיכו במילווקי. הרב טברסקי, כאחיו, למד הן בישיבות והן במוסדות השכלה: בישיבת סקוקי, ישיבת נר ישראל בבולטימור, ישיבת לייקווד, ובאוניברסיטת מרקט במילווקי. הרב טברסקי כמו סבו רבי בן ציון מבאבוב ואחיו הרב אברהם ידוע כמלחין ניגונים ושירים חסידיים שניים משיריו "רוממו" ו"תקע בשופר" התפרסמו מאוד. הרב טברסקי הוציא שני אלבומים של ניגוניו, בנוסף אליהם הוציא ישראל לאם אלבום מניגוניו של הרב טברסקי. התזמורת הסימפונית מילווקי ערכה מחווה לכבוד תרומתו המוזיקלית של הרב טברסקי. אחיו: הרב אברהם יהושע השל טברסקי אדמו"ר, מלחין ופסיכיאטר. פרופסור אהרן טברסקי דיקן בית הספר למשפטים באוניברסיטת ברוקלין. נשוי לרבנית פייגה טברסקי בתו של רבי ישראל אברהם מפאלטישאן (ה'תרע"ו - ה'תש"ן), סופרת ומרצה ליהדות. אחיה הוא רבי מרדכי שטיין מפאלטישאן. ילדיו: ביילה גלדצלר, אלמנתו של הרב אליעזר גלדצלר ראש ישיבת אור ישראל בקנארסי. קוקי שפיץ. חנה מלכה זינגר, נשואה לרב דוד זינגר. הרב בן ציון טברסקי, עוזר רב קהילת בית יהודה. הרב אפרים טברסקי, רבה של קהל חסידים בשיקגו. הרב מרדכי טברסקי, רב בלונדון. הרב יעקב משה טברסקי, רב במונסי. מיכל טברסקי, דף שער בספרייה הלאומית
צסק"א מוסקבה (כדוריד נשים)

צסק"א (ברוסית: Женский Гандбольный клуб ЦСКА) הוא מועדון כדוריד נשים רוסי מהעיר מוסקבה, שנוסד על ידי אגודת צסק"א מוסקבה בשנת 2019 וכבר בעונת הבכורה הגיע למקום השלישי באליפות רוסיה ובעונת 2020/2021 זכתה לראשונה באליפות הליגה הרוסית בכדוריד נשים והעפילה לחצי גמר ליגת האלופות בכדוריד נשים. שוודיה סבינה יאקובסן דנמרק קתרין היינדל מקדוניה שרה ריסטובסקה הליגה הרוסית בכדוריד נשים זכייה 2020/2021 מקום שלישי: 2019/2020 הגביע הרוסי בכדוריד נשים זכייה: 2021/2022, 2022/23, 2023/24 פיינל פור: 2019/2020 הסופר קאפ הרוסי בכדוריד נשים זכייה: 2022, 2023 אתר האינטרנט הרשמי של צסק"א מוסקבה (ברוסית) צסק"א מוסקבה, ברשת החברתית פייסבוק צסק"א מוסקבה, ברשת החברתית אקס (טוויטר) צסק"א מוסקבה, ברשת החברתית אינסטגרם צסק"א מוסקבה, סרטונים בערוץ היוטיוב https://whccska.ru/news/cska-obladatel-kubka-rossii-2024/ ערך זה הוא קצרמר בנושא ספורט ברוסיה ובנושא מוסקבה. אתם מוזמנים לתרום לוויקיפדיה ולהרחיב אותו.
ימן בלוז

ימן בלוז (באנגלית: Yemen Blues; בתרגום חופשי לעברית: "בלוז תימני") הוא הרכב מוזיקלי בינלאומי, בראשותו של המוזיקאי רביד כחלני, סולן ההרכב. ההרכב יוצר מוזיקה מקורית המשלבת השפעות של ג׳אז לטינית פאנק ובלוז עם השפעות מוזיקה תימנית ואפריקאית. ההרכב הוקם בשנת 2010 על ידי רביד כחלני. ב-2011 הוציא ההרכב את אלבום הבכורה שלו, בחברת התקליטים לב גרופ מדיה, הנושא את שם הלהקה באנגלית, Yemen Blues. האלבום נתמך על ידי סיבוב הופעות, שכלל מאות הופעות ברחבי העולם וזכה להצלחה רבה. בשנת 2014, בתום סיבוב ההופעות, החלו חברי ההרכב לעבוד על האלבום השני. ב-2015 יצא האלבום השני של ההרכב, Insaniya, בלייבל "אינזימה". באלבום מתארחים הזמר הישראלי-תימני ציון גולן, הראפר הצרפתי דייב פוצינו, והזמרת המוסלמית מרים חסן. האלבום זכה להצלחה רבה ולשבחים, בישראל ובעולם. ב-2018 יצא אלבום ההופעה, Live in Tel Aviv, המתעד את הופעתם בתל אביב, באותה השנה. ב-2024 יצא האלבום השלישי של הלהקה, Only Love Remains. 2011: Yemen Blues 2015: Insaniya 2024: Only Love Remains 2018: Live in Tel Aviv מדיה וקבצים בנושא ימן בלוז בוויקישיתוף אתר האינטרנט הרשמי של ימן בלוז (באנגלית) ימן בלוז, ברשת החברתית אקס (טוויטר) ימן בלוז, סרטונים בערוץ היוטיוב ימן בלוז, באתר ספוטיפיי ימן בלוז, באתר Discogs (באנגלית) סגנון מוזיקלי חדש: בלוז בתימנית, באתר ‏מאקו‏, 22 באפריל 2011 Wren, Celia (2014-05-30). "For Ravid Kahalani, every show is a world tour". Washington Post (באנגלית אמריקאית). ISSN 0190-8286. נבדק ב-2020-08-17. רביד כחלני, "ימן בלוז": "באלבום השני ננסה להגיע לקהל רחב יותר", באתר ‏מאקו‏, 15 באוקטובר 2014 ynet, מעפרה חזה ועד ציון גולן: קבלו את ימן בלוז, באתר ynet, 29 באפריל 2015 בן שלו, רביד כחלני וה"ימן בלוז" שיחררו את האלבום הכי פוליטי של התקופה, באתר הארץ, 3 ביולי 2015 בארי דיוויס, ‏צעד תימני לאנושות: ה"ימן בלוז" עם אלבום חדש שעוד יכבוש את העולם, באתר מעריב אונליין, 21 במרץ 2015 Diane Orson, Yemen Blues Brings Its Explosive Musical Fusion to Connecticut, www.wnpr.org (באנגלית) Singing the Yemen Blues, The Jerusalem Post | JPost.com
מרקובי קולי

מרקובי קולי או מגדלי מרקו (במקדונית: Маркови Кули; בסרבית: Маркове куле) נמצא כ-2.25 ק"מ צפון-מערבית מפרילפ, מקדוניה הצפונית, ומעט מעל הכפר וארוש (אנ'). מרקובי קולי, הקרוי על שמו של הנסיך הסרבי מימי הביניים, הנסיך מרקו (אנ'), ממוקם על גבעה ומוקף במדרונות תלולים המכוסים אבני גרניט דקות. ב-24 ביוני 2004, נרשם כאתר מורשת עולמית מיועד של אונסק"ו. ב-10 באפריל 2006, האתר הוכרז כאנדרטת טבע. במהלך המחקר הארכאולוגי שבוצע במרקובי קולי, נמצו שרידים שהצביעו על קיומו של היישוב העתיק הקדום קרמיה. בתקופה הרומית, הורחב היישוב קרמיה לכיוון דרום-מערב, עובדה שהועלתה על ידי מספר קישוטים משיש של בזיליקת נוצרית קדומה. חומת ההגנה של מרקובי קולי מתוארכת למאה ה-13 וה-14. עובי הקירות של חומת ההגנה הן בעומק של כמטר. מעל המגדלים הייתה מרגמה עשויה מאבן גיר. האזור התחתון של חומת ההגנה היה מורכב משורת קירות קצרים שנמשכו בקו שבור. על פי חלק מהממצאים ההיסטוריים, עד החלק השני של המאה ה-14 ואפילו מאוחר יותר, מצודה זו הוגנה על ידי 40 חיילים בלבד. בתוך מרקובי קולי, היו קירות פנימיים שהפרידו בין קרמיה לאזורים קטנים אחרים. מרקובי קולי הכליל גם את ארמונו של המלך הסרבי ווקאשין (אנ') ובנו, הנסיך מרקו (אנ'). השער הצפוני של מרקובי קולי היה שער כפול, וכמו כן בית משמר גדול היה בין 2 הכניסות. במהלך המחקר הארכאולוגי שבוצע באזור השער הצפוני, נמצאה עדות לשחזורים רבים של שער זה. באזור הדרומי של מרקובי קולי, היו שלושה מגדלי שמירה. באזור המערבי של מרקובי קולי, נמצאו קברים שננעצו בסלע. במאה ה-14, שימש אזור זה מקום מפלט זמני של האוכלוסייה המקומית מפני פשיטות טורקיות. במרקובי קולי, קיימים גם פסלים שדומים לבעלי חיים שונים כמו למשל אריה, צב ופיל (יש הטעונים כי הפסל בכלל דומה לחסידה). יש המאמינים כי פסלים אלו שימשו חלק חשוב בטקסי הדת של העמים הקודמים שישבו באזור. לאחר מותו של הנסיך מרקו (אנ') ב-1395, מרקובי קולי נכבש על ידי האימפריה העות'מאנית במאה ה-14. בזמן זה, תושבי היישוב לשעבר, קרמיה, עברו ליישוב החדש וארוש (אנ'). היישוב החדש הופרד למספר רבעים, ולכל אחד מהרבעים הייתה כנסייה. מרקובי קולי מרקובי קולי מצדו המערבי מרקובי קולי; ניתן לראות את פרילפ ברקע מרקובי קולי מרקובי קולי מרקובי קולי סלע הפיל, מרקובי קולי מרקובי קולי אלכסנדר דרנקו, ערי ימי הביניים בסרביה, מונטנגרו ומקדוניה, בלגרד 1950 (בבוסנית) מדיה וקבצים בנושא מרקובי קולי בוויקישיתוף Markovi Kuli Prilep (Macedonian Civilization) (PDF) GEO-VALUES OF THE NATURAL MONUMENT MARKOVI KULI NEAR PRILEP, ResearchGate (באנגלית) Coordinate Distance Calculator, boulter.com MEET MACEDONIA, עמוד 22 UNESCO World Heritage Centre, Markovi Kuli, UNESCO World Heritage Centre (באנגלית) NATIONAL BIODIVERSITY STRATEGY AND ACTION PLAN For the period 2018 - 2023, עמוד 97 Указ за прогласување на Маркови кули за Споменик на природата (ארכיון)
סלטינסקי איזבור

סלטינסקי איזבור (במקדונית: Слатински Извор) היא המערה הגדולה ביותר שנמצאה במקדוניה הצפונית והיא נמצאת על ההר פסיאק (Pesjak). סלטינסקי איזבור נקראת על שם הכפר שהיא נמצאת לידו, סלאטינה (מק'). ב-24 ביוני 2004, נרשם כאתר מורשת עולמית מיועד של אונסק"ו. ב-24 בפברואר 2011, המערה הוכרזה כאנדרטה טבעית על פי חוק. המערה נוצרה משיש בעידן-הקרח האחרון (אנ'). המערה מורכבת מתעלה ארוכה שממנה מסתעפים תעלות ארוכות וקצרות יותר ממספר כיוונים. אורך המערה שנחקר עד כה הוא כ-800 מטר, כאשר כ-705 מטרים מהם שייכים לתעלת המערה הראשית. עם זאת, עד כה ידוע שאורך המערה היא יותר מ-4 ק"מ. עמודי המערות והנטיפים נמצאים במקומות מסוימים בתעלה הראשית, ובאולם המערות הגדול ביותר נמצאים נטיפים גדולים יותר. נהר תת-קרקעי באורך של כ-557 מטר נמצא במערה. מהנהר התת-קרקעי נוצרו סלעי טרוורטין, בהן גם נמצאו נוכחות של סרטנאים במערה, וכמו כן אגם מערות ירוק וענק. על פי אורך המערה, נראות המערה ומיקום המערה, יש למערה סלטינסקי איזבור הזדמנויות מצוינות לשמש בשביל תיירות. פער הפתח הימני ממנו נכנסים למערה פער הפתח הראשוני ממנו נכנסים למערה המערה הראשית המערה הראשית בתוך המערה הכניסה לאחד מאולמות המערות הכניסה לאחד מאולמות המערות נטיפים על תקרת המערה נטיפים על תקרת המערה בתוך אחד מאולמות המערה מדיה וקבצים בנושא סלטינסקי איזבור בוויקישיתוף Пещера Слатински Извор (Македония, Прилеп) — вОтпуск.ру, Votpusk.ru "Слатински Извор" - Најдолгата пештера во Македонија | Македонски Брод (באנגלית) סלטינסקי איזבור, nature.mk PROTECTION AND PROMOTION OF CAVE CRAB (ALPIONISCUS SLATINENSIS) AND GLOBALLY ENDANGERED BAT (RHINOKOPHUS HIPPOSIDEROS) WITHIN CAVES IN NATURAL MONUMENT SLATINSKI IZVOR, sgp.undp.org סלטינסקי איזבור, אונסק"ו Pravo.org.mk | Закон за прогласување на пештерата "Слатински извор" за споменик на природата, www.pravo.org.mk ЗА ПРИФАТЛИВОСТА НА ПРЕДЛОГОТ ЗА ПРОГЛАСУВАЊЕ НА ЛОКАЛИТЕТОТ, moepp.gov.mk/
המפתח

האם התכוונתם ל... המפתח (1966) – סיפור מאת אסימוב שעוסק בחוקר ונדל אורת'. המפתח (1977) – סיפור מאת אסימוב שעוסק במולטיוואק.
המרכזים ההיסטוריים של בראט ושל ג'ירוקסטרה

המרכזים ההיסטוריים של בראט ושל ג'ירוקסטרה (באלבנית: Qendrat historike të Beratit dhe Gjirokastrës) הם אתר מורשת עולמית בדרום אלבניה. ג'ירוקסטרה נוספה לרשימת אתרי המורשת העולמית של אונסק"ו ב-2005, ובראט נוספה כהרחבה ב-2008. הם רשומים כדוגמאות נדירות לערים עות'מאניות עם ארכיטקטורה האופיינית לתקופה העות'מאנית. בראט מכונה לעיתים קרובות "עיר אלף החלונות", ונחשבת אחד מהאוצרות הארכיטקטוניים של אלבניה. עקבות של אילירים, יוונים, רומאים, ביזנטים ועות'מאנים עדיין ניכרים ושמורים היטב בעיר, עם טירות, אחוזות, כנסיות, מסגדים, איקונינים וציורי קיר. במשך מאות שנים הייתה בראט מקום שבו דתות וקהילות שונות התקיימו יחד בשלום. ג'ירוקסטרה, המכונה עיר האבן, משתרעת על צדו התלול של הנהר דרינו (אנ'), ומשקיפה על הנוף ההיסטורי עם ארכיטקטורת אבן ציורית הממוסגרת על ידי הרים מכל עבר. כמו רוב הערים האחרות באלבניה, ג'ירוקסטרה נושאת אוצרות ארכיטקטוניים של תרבויות שונות ששלטו בעבר באזור. Damian Komata, Gjurmë të antikitetit ilir dhe të mesjetës në kalanë e Gjirokastrës / Vestiges de l'Antiquité illyrienne et du Moyen Age dans la forteresse de Gjirokastra, pp. 165-176 (בצרפתית) מדיה וקבצים בנושא המרכזים ההיסטוריים של בראט ושל ג'ירוקסטרה בוויקישיתוף UNESCO World Heritage Centre, Three new sites inscribed on UNESCO’s World Heritage List, UNESCO World Heritage Centre (באנגלית) (ארכיון) UNESCO World Heritage Site. "Historic Centres of Berat and Gjirokastra". whc.unesco.org (באנגלית). ארכיון מ-2020-06-01. נבדק ב-2020-08-17. Shqpëria në Unesco - Momentet Kryesore | Misioni i Përhershëm i Republikës së Shqipërisë pranë UNESCO-s, www.ambasadat.gov.al UNESCO World Heritage Site. "Museum-City of Gjirokastra" (PDF). whc.unesco.org (בצרפתית and אנגלית). ארכיון (PDF) מ-2015-06-26. נבדק ב-2020-08-17. UNESCO World Heritage Site. "Advisory Body Evaluation (ICOMOS) - Historic centres of Berat and Gjirokastra (Albania) No 569" (PDF). whc.unesco.org (באנגלית). ארכיון מ-2020-05-31. נבדק ב-2020-08-17. "Icons from the Orthodox Communities of Albania - COLLECTION OF THE NATIONAL MUSEUM OF MEDIEVAL ART, KORCË" (PDF). helios-eie.ekt.gr (באנגלית). p. 20. ארכיון (PDF) מ-2013-05-17. נבדק ב-2020-08-17.
מקולי

מקולי (באנגלית: Macaulay או McCulley) הוא שם משפחה ושם פרטי. האם התכוונתם ל... אישים ששם משפחתם מקולי קתרין מקולי – היסטוריונית ומחברת פוליטית אנגלית תומאס בבינגטון מקולי – היסטוריון ופוליטיקאי בריטי דייוויד מקולי – סופר ומאייר אמריקאי ג'ונסטון מקולי – סופר אמריקאי, יוצר הדמות זורו שונות חוג כהן-מקולי – באלגברה קומוטטיבית, חוג נתרי קומוטטיבי, נקרא על שם אירבין כהן ופרנסיס סוברי מקולי
איוואן אקלינד

איוואן אקלינד (בשוודית: Ivan Henning Hjalmer Eklind; ‏15 באוקטובר 1905 – 23 ביולי 1981) היה שופט כדורגל שוודי, וידוע בעיקר כמי ששפט את גמר מונדיאל 1934. באותו משחק היה בן 29 בלבד ובכך היה לשופט הצעיר ביותר לשפוט משחק גמר מונדיאל. אקלינד שפט במהלך גביע העולם שנערך באיטליה ב-1934 שלושה משחקים. את משחקו הראשון בניצחון 2–3 של שווייץ על הולנד עבר בהצלחה אך בשני המשחקים האחרים, משחקי חצי הגמר והגמר של איטליה, ספג בהם ביקורות קשות על טעויות שיפוט לטובתם של המארחים. בחצי הגמר בו איטליה התמודדה מול אוסטריה ניצחו האיטלקים בזכות שער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של אקלינד. למרות ההופעה הזאת, או בגללה, הורשה אקלינד לשפוט את משחק הגמר בו איטליה ניצחה 1–2 בהארכה את צ'כוסלובקיה. גם במשחק זה נאמר כי הוא קיבל החלטות מפוקפקות כשלא נתן לצ'כוסלובקים כדור עונשין לאחר שארלדו מונצליו הכשיל את אנטונין פוץ' בתוך רחבת האיטלקים. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני. לאחר סיום מונדיאל 1934 אקלינד גם שפט במונדיאל 1938 שנערך בצרפת. במשחקי שמינית הגמר, ברזיל נגד פולין ובמשחק החוזר של שווייץ וגרמניה הנאצית, היה לשופט ובמשחק רבע הגמר של איטליה וצרפת היה לעוזרו של לואי בארט כששימש הפעם כקוון. גם במונדיאל 1950 שפט משחק אחד. אקלינד נפטר בסטוקהולם בירת שוודיה, שם גם נולד, בגיל 75. מדיה וקבצים בנושא איוואן אקלינד בוויקישיתוף איוואן אקלינד, באתר Soccerway פרופיל השופט, באתר Transfermarkt
בז חום

בז חום (שם מדעי: Falco berigora) הוא מין של עוף דורס מהסוג בז, החי באוסטרליה ובגינאה החדשה. שמו המדעי ניתן על שם האבוריג'ינים, החיים באותם אזורים בהם מצוי הבז. אורכו של בז זה 40 עד 50 סנטימטרים והוא בעל נוצות חומות ומעט אדמדמות וקצוות הכנפיים שחורים. לעיתים נמצאים בגוונים בהירים מעט יותר וחלק מהאזורים מפוספסים מעט. הראש בהיר יחסית עם פסים כהים לאורך העיניים. המקור מעוקל וצבעו כחלחל-אפור עם בליטה שחורה בקצה. הלחיים והסנטר לבנים והכפות אפורות. שני הזוויגים דומים במראם וגודלם. הבז הוא דורס פעיל יום המחפש בדאייה יונקים קטנים כמו מכרסמים או כיסאים קטנים וכן צעירי ארנבונים, עופות שונים, לטאות, נחשים ופרוקי-רגליים כמו עכבישים, נדלים או חרקים. בחורף הבזים מסתמכים בעיקר על תזונה של חרקים והם מלקטים אותם מהקרקע. הבזים הם עופות מונוגמיים והנקבות מטילות בקנים מוכנים 2 עד 5 ביצים חומות-מנומרות. שני ההורים מטפלים ומביאים מזון לגוזלים. Falco berigora novaeguineae - מצוי במרכז ומזרח גינאה החדשה ובסביבת החופים הצפוניים של אוסטרליה. Falco berigora berigora - מצוי לאורך אוסטרליה ובאי טסמניה. מדיה וקבצים בנושא בז חום בוויקישיתוף בז חום, באתר ITIS (באנגלית) בז חום, באתר NCBI (באנגלית) בז חום, באתר Animal Diversity Web (באנגלית) בז חום, בבסיס הנתונים ARKive (באנגלית) בז חום, באתר האנציקלופדיה של החיים (באנגלית) בז חום, באתר GBIF (באנגלית) בז חום באתר הרשימה האדומה של IUCN